Gafă macabră a Biroului Electoral de Circumscripție Municipală din Bacău: pe buletinul de vot a fost trecut numele celebrului Dumitru Sechelariu, decedat în urmă cu 11 ani.
Documentul oficial publicat de Biroul Electoral conține ordinea pe buletinele de vot la alegerile din 9 iunie. Pe poziția a 4-a, în loc să fie trecut Sergiu Sechelariu, din partea Partidului Verde, a fost scris numele fostului primar al Bacăului pentru două mandate, Dumitru Sechelariu, scrie Ziarul de Bacău.
Ulterior, BECM a dat o nouă decizie prin care a îndreptat eroarea. „Observând ca in corpul Hotararii nr.30/10.05.2024 privind stabilirea ordinii de înscriere pe buletinele de vot utilizate pentru alegerea primarului si a consiliului local s-a strecurat o eroare materiala si anume: numele Sechelariu Dumitru, in loc de Sechelariu Sergiu asa cum este corect”, a precizat BECM, potrivit sursei citate.
Astfel, ordinea pe buletinele de vot pentru funcția de primar al Bacăului este următoarea:
01. Partidul Alianta pentru Unirea Românilor – A.U.R. – candidat Stefan Dragos-Daniel;
03. Partidul Alianta Etocrat pentru Reformã – A.E.R. – candidat Ichim lulian-Gabriel;
04. Partidul Verde (VERZII) – candidat Sechelariu Sergiu;
06. Partidul S.O.S România – candidat Brăila Ștefan;
07. Partidul Ecologist Român – P.E.R. – candidat Manolache Cristinel;
08. Partidul Sănatate Educatie Natura Sustenabilitate – S.E.N.S. – candidat Ghinghes Cristian;
09. Găzdaru Adrian – independent
10. Chirilescu Dorin – independent
Dumitru Sechelariu rămâne una dintre figurile marcante ale României post-Revoluție. El a fost primar PSD al Bacăului în perioada 1996-2004, foarte vizibil la nivel național în special prin intermediul echipei locale, FCM Bacău. După ce Romeo Stavarache i-a luat locul la primărie, FCM s-a desființat, iar „Seche" a decedat în anul 2013. La înmormântarea lui sa, mii de cetățeni au ieșit pe străzile orașului, pentru a-l plânge pe fostul edil.
În urma sa, Dumitru Sechelariu a lăsat patru copii, trei fete și un băiat, Doru considerat la un moment dat o mare speranță a automobilismului.
Înainte de moarte, Doru Sechelariu și-a cerut iertare față de Gigi Becali, Romeo Stavarache și Viorel Hrebenciuc. Când se afla pe patul de moarte, „Seche" s-a confruntat cu mari probleme financiare, potrivit fiului Doru.
„Tata nu a lăsat niciun testament… Iar cu unchiul Sergiu relația e mai rece… El și tata nu s-au înțeles prea bine, nu au fost foarte apropiați. Sunt născuți în aceeași zi, pe 14 iulie, dar la un an distanță. Sergiu în ʼ57, tata în ʼ58. Tata era mai exuberant, Sergiu e mai închis.
Tata aprecia munca, nu-l interesau banii, nu-i iubea… Pentru el banii erau doar un mijloc… Tata aprecia munca omului. La noi în curte, pe lângă faptul că oamenii aveau salarii printre cele mai mari, nu exista zi în care tata să nu le dea două, trei sute de lei bonusuri dacă-și făceau bine treaba. Adică nu dădea la copiii lui banii ăștia, dar premia cu vreo 200 de milioane lunar oamenii care trebăluiau la noi acasă… Ăsta era tata…", a povestit Doru Sechelariu, pentru Fanatik.
Dumitru Sechelariu a murit în somn, la 54 de ani, din cauza unor probleme cardiace.
Pentru Doru Sechelariu, relația cu unchiul Sergiu, fost candidat la primărie, este destul de rece.
„Vorbim, discutăm, nimic mai mult. El toată viața a fost un tip mai retras, mai conservator, mai egoist dacă pot să spun așa… După moartea tatălui meu, afacerile familiei el le-a preluat, unchiul meu, Sergiu.
(…) e când 'a ieșit' în 2016 nanul meu (n.a. – nașul), Corneliu Iacobov, pot să spun că mi-am mai revenit. M-a chemat la masă, am discutat, mă invită mereu la petrecerile de Sărbători, vorbim des la telefon. În tot acest ghinion al meu, am și noroc, iar el se numește nanul Corneliu Iacobov. Eu îi spun 'godfather' (n.a. – nașul în engleză) și cred că așa ar trebui să fiu nanul oricărui copil. Ca un părinte!”, a mai povestit Doru Sechelariu.
Sergiu Sechelariu a candidat de mai multe ori pentru funcția de primar, dar niciodată nu a avut succes. În 2024, el speră să-i ia locul lui Lucian Viziteu, de la USR.